Ανθηρό Καρδίτσας - Βικιπαίδεια

# Ανθηρό Καρδίτσας

### Από τη Βικιπαίδεια, την ελεύθερη εγκυκλοπαίδεια

Το Ανθηρό Καρδίτσας είναι ορεινό χωριό του νομού Καρδίτσας (στην βορειοδυτική περιοχή του νομού) υπαγόμενο στην ιστορική περιοχή της Αργιθέας. Η παλαιότερη ονομασία του είναι Μπουκοβίτσα. Είναι έδρα του Δήμου Αργιθέας, χτισμένο σε 900 μ. υψόμετρο. Σ'αυτό υπάγεται ο οικισμός της Μεταμόρφωσης (Κατουσίου). Απέχει από την Καρδίτσα 75 χλμ., από το Μουζάκι 50 χλμ. και από την Πύλη Τρικάλων 36 χλμ. (για τα δύο τελευταία, το μεγαλύτερο τμήμα του δρόμου είναι ασφαλτοστρωμένο). Ο πληθυσμός του Ανθηρού αποτελείται από 350 άτομα το χειμώνα και 1.500 περίπου άτομα το καλοκαίρι. Οι μόνιμοι κάτοικοι του χωριού αντλούν το εισόδημά τους από αγροτικές εργασίες, την κτηνοτροφία, τη μελισσοκομία, τη μεταποίηση ξύλου, άλλοι είναι οικοδόμοι και κάποιοι συνταξιούχοι και ορισμένοι διατηρούν εποχιακά καταστήματα. Δοκιμάστε οπωσδήποτε πλαστό (με αλεύρι καλαμποκιού, χόρτα και λάδι ή βούτυρο) και ξυνόγαλο. Αγοράστε μέλι ελάτου, τυρί φέτα και ρίγανη. Επισκεφθείτε το μοναστήρι της Κοιμήσεως της Θεοτόκου, το μοναστήρι της Γεννήσεως της Θεοτόκου (Μονή Κατουσίου), το δάσος Καρακίτσιου, την κορυφή Πηγάδι, το νερόμυλο, τη γέφυρα του Κοράκου, το πετρόχτιστο γεφύρι του 14ου αι., τις πηγές Γκούρας, τον πεστροφογεννητικό σταθμό και το Μουσείο με τα εκκλησιαστικά κειμήλια. Επιδοθείτε σε ορειβασία στις κοντινές κορυφές. Σημεία με ιδιαίτερη θέα είναι οι κορυφές των βουνών, Τσιούκα και Πηγάδι. Και επίσης οι κορυφές «Ρήγα» και «Γιακαντή» η κορυφή «Πουλημένος», η κορυφή «Καυκί» και η κορυφή «Λούτσα». Στο Ανθηρό υπάρχουν και δύο σπήλαια: της Κλεφτόβρυσης και του Σταυρού.

## [Επεξεργασία] Εξωτερικές συνδέσεις

Ανθηρό Καρδίτσας

Το άρθρο αυτό χρειάζεται επέκταση. Βοηθήστε τη Βικιπαίδεια επεκτείνοντάς το!
Ανακτήθηκε από "http://el.wikipedia.org../../../%CE%B1/%CE%BD/%CE%B8/%CE%91%CE%BD%CE%B8%CE%B7%CF%81%CF%8C_%CE%9A%CE%B1%CF%81%CE%B4%CE%AF%CF%84%CF%83%CE%B1%CF%82_be0a.html"

Κατηγορίες: Επέκταση | Χωριά της Ελλάδας | Νομός Καρδίτσας

##### Views

- Άρθρο
- Συζήτηση
- Τελευταία έκδοση

##### Αναζήτηση